TƏLİM NƏTİCƏSİ 4

4.4. TƏLƏBƏLƏR ÜÇÜN FƏALİYYƏTLƏR

• Qruplar şəklində ayrılın. Təlimçi tərəfindən hər bir qrupa təqdim edilmiş fərqli tədbir üzrə büdcə planınızı hazırlayın və təqdim edin.
• Qruplar şəklində ayrılın. Birinci fəaliyyətdə hazırlamış olduğunuz tədbirə cəlb edə biləcəyiniz əlavə gəlirləri müəyyənləşdirin.
• Qruplar şəklində ayrılın. Tədris müəssisəmizdə həyata keçiriləcək tədbirlər üzrə büdcə planını hazırlayın.
• Tədris müəssisəmizin həyata keçirəcəyi tədbirlərin xərclərini sponsor tipli əlavə gəlirlər cəlb etməklə qarşılamağın mümkünlüyü üzərində işləyin və təqdimatını edin.
• Qruplara ayrılın. Təlimçinin verəcəyi eyni tədbir üzrə hər bir qrup olaraq büdcənizi hazırlayın. Çalışın ki, xərcləriniz digər qrupların xərclərindən daha az olsun.
• Digər qrupun hazırladığı tədbir büdcəsində maksimal gəlir əldə etmək və xərcləri minimallaşdırmaq aspektindən yanaşaraq dəyişikliklər edin.
• Hər bir tələbə ayrı-ayrılıqda tədbir seçsin və tədbir büdcəsi hazırlasın. Daha sonra digər tələbələrin hazırladıqları büdcələrlə tanış olaraq öz büdcəsində uyğun bildikləri dəyişiklikləri etsin.
• Qruplar şəklində ayrılın. Tədris müəssisəmizin keçirəcəyi tədbirin təsdiq edilmiş büdcəsini əldə edin və xərclərin optimallaşdırılması baxımından hansı dəyişiklikləri edə biləcəyinizi müzakirə edin.
• Qruplar şəklində ayrılın. Tədbir növü seçin və eyni növ tədbiri həm yüksək gəlir təbəqəsindən, həm də aşağı gəlir təbəqəsindən olan müştərilər üçün fərqli büdcələrlə hazırlayın.
• Qruplar şəklində ayrılın. Real bazar nümunələri əsasında təyin edilən bir dövr üçün (ay və ya il) təşkilat agentliyi olaraq hansı növ tədbirlər həyata keçirərək nə qədər gəlir əldə edəcəyinizin planını hazırlayın.
• Qruplar şəklində ayrılın və 3 tədbir növü üçün qiymət təklifinizi hazırlayın. Daha sonra sizin tədbir qiymətlərinizin digərlərindən fərqliliyini əsaslandırın.
• Azərbaycanın 5 fərqli regionu üçün bir neçə tədbir növü ilə bağlı qiymət təklifi və xidmətin göstərilmə formasını hazırlayın.