TƏLİM NƏTİCƏSİ 1

• Tədbir təşkilatçısının bacarıqları.
Tədbir təşkiatçısı öz işində uğurlu olmaq üçün bir çox istiqamət üzrə bacarıqlara sahib olmalıdır:

- İstənilən müştəri tipi ilə ümumi dil taparaq tədbirin həyata keçirilməsi planını birgə hazırlamaq;
- Ehtiyat olaraq hər zaman korporativ tədbirlər üçün hazır proqram və strategiyalara sahib olmalıdır;
- Optimal şərtlərlə münasib məkanı, avadanlıqları, iştirakçıları və s. tapmağı bacarmalıdır;
- Layihənin yerinə yetirilməsinə cəlb edilmiş təchizatçılarla razılaşmalı, müqavilə şərtlərinin yerinə yetirilməsinə nəzarət etməldir;
- Sifarişçiyə layihənin gedişatı ilə bağlı vaxtında məlumat verməli, əməkdaşlıq müddətində müştərisi ilə yarana biləcək istənilən münaqişələri psixoloji qabiliyyətini tətbiq etməklə həll etməlidir.
- Layihə büdcəsinin ilkin hesablanmasını aparmalı və onun mərhələlər üzrə icrasına nəzarət etməlidir.

Qeyd edilənlər təşkilatçının bacarmalı olduğu bir qisim keyfiyyətlərdir. Təbii ki, ən vacib tələblər arasında bədii-yaradıcılıq qabiliyyəti, texniki avadanlıqların istifadəsi barədə məlumatlara malik olmaq qeyd edilməlidir.

1.2.1. TƏDBİR TƏŞKİLATÇISI TƏDBİR VƏ MƏRASİMLƏRİN KONSEPSİYASINI MÜƏYYƏNLƏŞDİRİR

KONSEPSİYA NƏDİR

Konsepsiya - hansısa halın və ya bütöv sistemin əsas nəzər nöqtəsi, nəyinsə izahında rəhbər ideya, elmdə, incəsənətdə, texnikada və digər sahələrdə bir-biri ilə bağlı olan baxışlar sistemi, müxtəlif məsələlərin həlli və izahı formasıdır.

Tədbir və mərasimlərin təşkili ilk növbədə tədbirin ideya və mövzusundan ibarət olan konsepsiyanın hazırlanmasından başlayır. Dünya təcrübəsində müxtəlif ölkələrin artıq ənənəvi olaraq istifadə edilən konsepsiyaları mövcuddur. Konsepsiya hazırlanarkən müştərilərin tələblərinə və şirkətin ümumi fəaliyyət strategiyasına riayət etmək lazımdır. Tədbirin konsepsiyası müştərinin fikirləri əsasında şirkətin yaradıcı komandasının ideyaları sənədləşdirilməsidir. Konsepsiyada tədbirin necə və nə vaxt təşkil ediləcəyi ilə bağlı ana fikirlər yer almalıdır. Konsepsiya özündə:

1) Tədbirin məqsəd və vəzifələrini;
2) Tədbirin hansı auditoriyaya istiqamətləndiyi;
3) Tədbir təşkilatçıları və partnyorlar barədə məlumatları;