TƏLİM NƏTİCƏSİ 3

Hər bir tədbir üçün fərqli məhsullar tələb olunduğu halda həmin an üçün bazarda bu təklifi ən sərfəli və ən keyfiyyətli verə bilən şirkətlər partnyorluğa cəlb edilir. Tədbirlərin miqyası böyük, təchizatçıların imkanları məhdud olduqda, təşkilatçı təchizatçı qarşısında göstərilən müddət üçün yalnız onun tədbirlərinə xidmət göstərmək öhdəliyi qoya bilər. Bu razılaşma baş verə biləcək hər hansı çatışmazlığın təchizatçı tərəfindən vaxtında aradan qaldırılmasına əminlik yaradır.

Təchizatçıların seçilməsi

Tədbir təşkilatçısı mütəmadi olaraq öz komandasındakı şəxslərin peşə bilik və bacarıqlarının artırılması istiqamətində dəstək göstərir. Müxtəlif növ tədbirlərin təşkili zamanı fərqli materialtexniki imkanları tələb olunduğundan, təşkilatçı bu tələbatları təchizatçılar vasitəsilə təmin edir. Böyük miqyaslı işlər zamanı təşkilatçı işçi heyəti arasında təchizatçı seçimi vəzifələrini də bölür. Müəyyən edilmiş işçilər nəzarəti onlara tapşırılmış təchizatçının göstərdiyi xidmətə cavabdehlik daşıyır. Bu növ məsuliyyət bölgüsü işçi heyəti arasında həm rəqabət mühitini, həm də onların motivasiyasını artırır.

3.4. TƏLƏBƏLƏR ÜÇÜN FƏALİYYƏTLƏR

• Hər bir tələbə tədbir təşkili zamanı nəzərə alınmalı ən vacib amili yazaraq sinif lövhəsinə yapışdırın.
• Qruplar şəklində ayrılın və tələbələr tərəfindən təklif edilmiş amillərdən ən uyğun hesab etdiklərinizi seçin və açıqlamasını hazırlayın.
• Qruplara ayrılın. Hər bir qrup olaraq seçdiyiniz tədbirin koordinasiya planını hazırlayın və təqdim edin.
• Qruplar şəklində seçdiyiniz tədbirin logistika planını hazırlayın, bu planın həyata keçirilməsi üçün kənardan cəlb etməli olduğunuz imkanları və mütəxəssisləri müəyyənləşdirin.
• Qruplara ayrılın. Seçdiyiniz tədbir üzrə iş bölgüsünü qrup üzvləriniz arasında həyata keçirin və hər üzvün vəzifəsini müəyyən edin.
• Qruplara ayrılın. İstənilən tədbir seçin və onun hansı növ təchizatını həyata keçirəcəyinizlə bağlı təchizatçı kimi təqdimat hazırlayın.
• Tədris müəssisəmizdə həyata keçiriləcək tədbirlər üçün tələbə və müəllim heyəti arasında iş bölgüsü təklifinizi hazırlayın.