TƏLİM NƏTİCƏSİ 2

10. “Furşet” tipli yerləşdirmə.

Bu tip yerləşdirmə qonaqların əyləşmədiyi, məkan ərazisində rahatlıqla gəzərək bir-biri ilə ünsiyyət quracağı tədbirlər üçün nəzərdə tutulur. Məkanda bir neçə hündür masa yerləşdirilir və üzərində içkilər və yüngül təamlar qoyulur.

Şəkil 10. "Furşet*' tipli yerləşdirmə

2.3.1. TƏDBİR TƏŞKİLATÇISI YERLƏŞMƏ MƏKANLARININ BRON EDİLMƏSİNİ HƏYATA KEÇİRİR

MƏKANIN BRON EDİLMƏSİ

Tədbir təşkilatçısı yerləşdirmə və mövzuya uyğun gələn məkanın bron edilməsini bir neçə formada həyata keçirə bilər:

- Məkanın tədbir müddəti üçün bron edilməsi;
- Məkanın mövsümi və ya uzunmüddətli icarəyə götürülməsi.

Tədbir təşkilatçısı məkan bron edərkən yaxın və uzaq gələcəkdə həyata keçirilməsi nəzərdə tutulan tədbir və mərasimləri nəzərdən keçirir. Bron edilən məkanın gələcəkdə daha hansı tədbir üçün istifadə ediləcəyi ilə bağlı fikir formalaşdırır. Bu ehtiyac yarandıqda təşkilatçı həmin məkanı uzunmüddətli bron etmək barədə razılaşma əldə edir. Bu əməliyyat nəticəsində təşkilatçı həm növbəti tədbir üçün məkan axtarışı ilə bağlı zamana, həm də bron əməliyyatını daha ucuz etməklə xərclərinə qənaət etmiş olur.

Tədbir təşkilatçısı həmçinin, müəyyən məkan sahibləri ilə əvvəlcədən razılaşaraq keçirəcəyi tədbir üçün bron edilməyə görə əlavə faiz də tələb edə bilər.