TƏLİM NƏTİCƏSİ 3

• Tədris müəssisəmizdə həyata keçiriləcək tədbirlər üçün tələbə və müəllim heyəti ilə onlara təklif etdiyiniz vəzifə bölgüsü barədə danışıqlar aparın və nəticələr barədə ümumi təqdimat hazırlayın.
• Qruplara ayrılın. Maksimal olaraq təchizatçı cəlb etməklə tədbirin planını hazırlayın. Real nümunələr əsasında cəlb edəcəyiniz təchizatçıların adlarını qeyd edin.
• Qruplar şəklində ayrılmaqla əvvəlki fəaliyyət planı zamanı müəyyənləşdirdiyiniz təchizatçıları daha minimal imkanlar çərçivəsində əvəzləməklə həmin tədbir üzrə yeni plan hazırlayın.
• Qruplar şəklində ayrılın. 1 qrup təşkilatçı, digər qruplar təchizatçı olacaq. Təşkilatçı qrup keçirəcəyi tədbir üçün təchizat istəklərini hazırlayır, digər qruplar həmin istəklərə əsasən öz təchizat imkanlarının təqdimatını hazırlayır.
• Tədris müəssisəmizin keçirəcəyi tədbirlər üçün cəlb edilməli olan təchizatçıları müəyyənləşdirin, onlardan uyğun təkliflər alın və təqdim edin.

3.5. QİYMƏTLƏNDİRMƏ

Aşağıdakı qiymətləndirmə meyarına əsasən qiymətləndirəcəksiniz:
“Tədbir təşkilatçısı tədbirin koordinasiyası və logistikasının təşkilini həyata keçirir”
• Tədbirin koordinasiyası nədir?
• Tədbirin koordinasiyası zamanı hansı amillər nəzərə alınmalıdır?
• Tədbirin logistikası nədir?
• Logistika menecerinin vəzifələri hansılardır?

“Tədbir təşkilatçısı iş bölgüsü, işin icrası vaxtı və tempinə nəzarət edir.”
• Tədbir zamanı iş bölgüsünü vacib edən amillər hansılardır?
• Tədbirin iş bölgüsü zamanı hansı vəzifələr müəyyən edilə bilər?
• Səhnə menecerinin vəzifələri nələrdir?
• Təhlükəsizlik üzrə menecerin vəzifələri hansılardır?

“Tədbir təşkilatçısı təchizatçıları seçir və işçi heyətinə təchizatçıları təsnifləşdirməyin qaydasını izah edir.”
• Tədbir təchizatçısı kimdir?
• Təchizatçıların vəzifələrini sadalayın.
• Təchizatçının cəlb edilmə formaları hansılardır?