TƏLİM NƏTİCƏSİ 4

Siz bu tip dəvətnamələri toplu şəkildə aldıqda daha ucuz qiymətlə hesablanır.

- Toplu təchizat xidmətlərindən istifadə etməyə çalışın. Keyterinq xidməti axtararkən qidalanmadan əlavə olaraq stol və oturacaqlar təqdim edən şirkətlə razılaşmağınız Sizi əlavə xərclərdən azad edəcək.
- Pulsuz marketing alətlərindən istifadə edin. Tədbirin reklamı məqsədilə pulsuz reklam edə biləcəyiniz sosial şəbəkələrdən istifadəyə yönəlin. Bu reklam büdcənizi azaltmağa imkan verir. Həmçinin, sosial media vasitəsilə cəlb etdiyiniz iştirakçıların pulsuz olaraq rəylərini də məhz sosial şəbəkə vasitəsilə əldə edəcəksiniz.
- Könüllülərin cəlb edilməsi. Tədbirin müəyyən işlərini könüllü gəncləri cəlb etməklə həyata keçirə bilərsiniz. Qeydiyyat aparan, ofisiant vəzifələrini yerinə yetirmək üçün xüsusi peşəkarlıq tələb olunmayan tədbirlərdə könüllülərdən istifadə etməyiniz məqsədəuyğundur. Adətən, könüllülərin əməyinin ödənilməsi qismində həmin tədbirə pulsuz giriş bileti, şirkətiniz adından sertifikat və ya tələbələr olduqda az məbləğdə pul vəsaitinin verilməsinə razılaşdıra bilərsiniz.
- Mövsümilik. Toy kimi bəzi tədbirlərin keçirilməsi ilə bağlı mövsümilik amili mövcuddur və buna görə də qeyri-mövsümlər zamanı məkan sahibindən xüsusi endirim tələb edə bilərsiniz. Əgər müştəriniz üçün tarixin əhəmiyyəti yoxdursa, onun toy tədbirini məhz həmin qeyri-mövsüm zamanı keçirməyə inandıra bilərsiniz.
- Elektronlaşma. Çalışın ki, tədbiriniz zamanı kağız üzərində çap üçün çəkilən xərcləri azaldasınız və bunun əvəzində müştərilərə məlumatları elektron vasitələrlə təqdim etməyiniz daha məqsədəuyğundur.
- Bir neçə təchizatçı ilə işləyin. Hər zaman eyni əməliyyatın icrası ilə bağlı bir neçə şirkətlə danışıqlar aparın. Bu onlar arasında Sizi müştəri olaraq qazanmaq üçün rəqabət yaradacaq və hər hansı biri digərinə nisbətən daha ucuz qiymət təklifi edəcək.

Bütün tədbirlər zamanı bazarı araşdırmaqdan və endirim tələb etməkdən çəkinməyin. Bu biznesin bir qaydasıdır.

4.3.1. TƏDBİR TƏŞKİLATÇISI BAZAR DƏYƏRLƏRİ ƏSASINDA GÖSTƏRDİYİ XİDMƏTLƏR ÜZRƏ
QİYMƏTLƏRİ TƏYİN EDİR

TƏDBİR TƏŞKİLATÇISININ QİYMƏT STRATEGİYASI

Xidmət üçün qiymətin müəyyən edilməsi tədbir təşkilatçılığı üzrə biznes planın ən vacib elementlərindən biridir.