TƏLİM NƏTİCƏSİ 2

Əvvəlki mövzuda qeyd edilmiş yerləşdirmə tiplərinə uyğun olaraq masalar açıq havada düzülür və ərazinin giriş hissəsində tədbirin adı ilə bağlı lövhə yerləşdirilir.

2.4. TƏLƏBƏLƏR ÜÇÜN FƏALİYYƏTLƏR

• Qruplara ayrılın və hər biriniz 4 növ tədbir məkanı seçin və bu məkanlarda keçirilə biləcək maksimum tədbirləri sadalayın.
• Qruplara ayrılın. Hər bir qrup olaraq ayrı-ayrılıqda ən qısa zamanda təhsil kompleksimizin yaxınlığında yerləşən və tədbir məkanı sayıla biləcək bir yerin idarəedicisi ilə görüş keçirin. Məkanı hansısa tədbir üçün bron edəcəyiniz barədə məkan idarəçisini inandırın və ilkin razılıq alın. Daha sonra eyni psixoloji ünsiyyət bacarığınızı tətbiq edərək tədbirin təxirə salındığını məkan idarəçisinə bildirin və anlayışla qarşılamasını təmin edin. Bütün bu prosesi video qeydə alın.
• Qruplara ayrılın. Auditoriya saylarına (10-20; 50-100; 200-500 arası) uyğun olaraq keçiriləcək tədbirlər üçün məkanlar seçin.
• Qruplara ayrılın. Təyinatı birbaşa olaraq keçirəcəyiniz tədbirə uyğun olmayan məkan seçin və bu məkanda tədbirinizi keçirmək üçün edə biləcəyiniz dəyişikliklər üzrə fəaliyyət planı hazırlayın.
• Qruplara ayrılın. Qrup olaraq mövsümə uyğun olaraq keçiriləcək tədbirlər üçün məkan seçimi edin. Digər qrupun seçdiyi məkanda yerləşdirmə nümunəsinin planını hazırlayın.
• Qruplar şəklində ayrılaraq toy, ad günü, konfrans, festival, kabare tipli tədbirlər üçün yerləşdirmə planlarını hazırlayın və praktiki olaraq həyata keçirin.
• Əvvəlki fəaliyyətlərdə digər qrupların hazırladığı yerləşdirmə nümunələrini analiz edin və öz mümkün dəyişikliklərinizlə təqdim edin.
• Qruplara ayrılın. Hər bir qrup olaraq “Sinif” tipli yerləşdirmədən hansı tip yerləşdirməyə keçid edə biləcəyinizi yazın və təlimçiyə yazılı bildirin. Daha sonra qeyd etdiyiniz yerləşdirmə tiplərini təlimçinin vaxta nəzarəti altında ən qısa zamanda həyata keçirin.
• Qruplara ayrılın. Qruplara ayrılın. Tədris müəssisəmizin zalında həyata keçirilməsi nəzərdə tutulan tədbirləri üçün yerləşdirmə nümunəsi hazırlayın və bu formanın daha effektiv olduğunu isbat etməyə çalışın.
• Qruplara ayrılın. Hər bir qrup olaraq fərqli tədbir növü seçin və seçdiyiniz tədbir üçün real nümunələr əsasında məkan bron edilməsi üzrə fəaliyyət planı hazırlayın.