TƏLİM NƏTİCƏSİ 4

Adətən, bu halların baş verməsinə nəzarət etmək çox çətin olsa da, qarşılıqlı inam olan şirkətlərlə bu işdən də gəlir əldə edə bilərsiniz.

Həmçinin, kənar şirkət sizin tədbir zamanı öz məhsul və xidmətlərinin birbaşa satışını həyata keçirirsə, bu növ əməkdaşlığı burda da tətbiq edə bilərsiniz.

Barter razılaşmaları. Qənaət edilmiş pul qazanılmış pul deməkdir.
Texniki sponsorla qarşılıqlı münasibətləri də bir növ barter sövdələşməsi hesab etmək olar. Belə ki, texniki sponsor sizin tədbirin təşkili ilə bağlı müəyyən işlər qarşlığında öz şirkətini reklamını həyata keçirir.

Qrantlar, dotasiyalar. Tez-tez sifarişçisi dövlət qurumu və ya ictimai təşkilat olan tədbirlər təşkil etməli olacaqsınız. Adətən bu növ tədbirlərin maliyyə mənbələri qrantlar və dotasiyalar hesabına formalaşır.

Digər gəlirlər. Yuxarıda qeyd edilənlərdən başqa da gəlir növləri mövcuddur. Onların necə əldə edilməsi isə sizin sahibkarlıq qabiliyyətinizdən, təxəyyülünüzdən və qanunların verdiyi imkanlardan asılıdır.

Tədbirin xərcləri

Tədbirin təşkili ilə bağlı xərclər dedikdə, tədbirin ideyasının yaradılmasından başlayaraq tədbirin yekunlaşdırılmasına qədər bütün xərclər nəzərdə tutulur.
Tədbirin təşkili ilə bağlı çəkiləcək xərclərə aşağıdakıları aid etmək olar:
- Məkan icarəsi və məkanın yaradılması;
- Təchizatçılarla hesablaşmalar;
- İşçi heyətinin fəaliyyəti ilə bağlı ödənişlər. Bura əmək haqqı və dövlət qurumlarına ödənişlər (vergilər, sosial xərclər, sığorta xərcləri) daxildir.
- Mal-material alışı üzrə xərclər;
- Logistika xərcləri;
- Tədbir zamanı köməkçi vəsaitlərin icarəsi üzrə xərclər;
- Ehtiyat fondu. Bu əsasən gözlənilməz xərcləri qarşılamaq üçün təşkilatçı tərəfindən ayrılan müəyyən büdcə hissəsidir.

4.2.1. TƏDBİR TƏŞKİLATÇISI TƏDBİR VƏ MƏRASİMLƏR ZAMANI XƏRCLƏRİN
OPTİMALLAŞDIRILMASINA NƏZARƏT EDİR

BÜDCƏYƏ NƏZARƏT

Tədbirin uğuru dedikdə, müştərinin istəklərinə uyğun tədbirin həyata keçirilməsindən əlavə, gəlir əldə etmək məqsədinə nail olunması da başa düşülməlidir.