TƏLİM NƏTİCƏSİ 1

4) Tədbirin büdcəsi barədə ümumi məlumatları və digər informasiyaları birləşdirə bilər. İstənilən təşkilatçı əvvəlcə bu tədbiri nə üçün etdiyi, daha doğrusu məqsəd və vəzifələr barədə düşünməlidir. Məqsəd və vəzifələr fərqli anlayışlardır.

Tədbirin məqsədi
Məqsəd - Təşkilatçının təşkil edəcəyi tədbir sonunda hansı nəticəyə gəlmək istədiyini göstərir. Tədbirin məqsədləri tədbirin strategiyası kimi də xarakterizə oluna bilər və uzunmüddətli nəticələrə hesablanır. Məqsəd- bu tədbiri həyata keçirməyimizin səbəbidir.
Tədbirlərin ümumi məqsədlərinə aşağıdakıları aid etmək olar:
- Loyal tərəfdaşlar hövzəsini formalaşdırmaq;
- Təşkilatçının komandasının bacarıqlarını artırılması;
- Yeni məhsulu barədə innovativ yenilik kimi təqdim etmək və s.

Tədbirin məqsədləri müxtəlif istiqamətli ola bilər:
- Maarifləndirici;
- Marketing yönümlü;
- Satış yönümlü;
- Əyləncəvi;
- İctimai şüura xidmət edən;
- Millətlərarası münasibətlərə istiqamətlənmiş;
- Siyasi nəticələrə hesablanmış
- Ekoloji nəticəvi və s.

Tədbirin vəzifələri
Vəzifələr - tədbirin konkret ölçülə bilən nəticələridir. Vəzifələr lokal (xüsusi) xarakterli olub fəaliyyətin taktiki istiqamətini müəyyən edir. Tədbirin vəzifələrinə misal olaraq:
- Dilerlərin salonlarına gündəlik 200-dən az olmayan ziyarətçi cəlb etmək;
- 10 yeni potensial müştəri qazanmaq;
- Mətbuat konfransında sonra müəyyən saydan az olmayan nəşr əldə etmək;
- Seçicilərin müəyyən faizinin səsini qazanmaq;
- Cəmiyyətin müxtəlif təbəqələrində hansısa fikirləri formalaşdırmaq və s.
Məqsəd və vəzifələrin formalaşdırılması işə başlamaq üçün əsas məqamlardır.